
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 200
                                                             din 31 august 2022
     privind aprobarea modului de utilizare a microbuzului școlar destinat transportului elevilor, 
la nivelul municipiului Sighișoara 

            Consiliul Local al Municipiului Sighişoara, întrunit în ședință ordinară,

Luând act de proiectul de hotărâre, înregistrat cu nr. 24.683/28.07.2022 și la Consiliul Local Sighișoara cu nr. 24.743/28.07.2022, de referatul de aprobare, înregistrat cu nr. 24.682/28.07.2022, al Primarului municipiului, în calitate de iniţiator, calitate conferită de prevederile art. 136 alin. (1) coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile:
· Legii nr. 1/2011, Legea educației naționale, cu modificările și completările ulterioare;
· Ordonanței Guvernului nr. 27/2011 privind trasporturile rutiere, cu modificările  și completările ulterioare;
· Ordinului ministrului transporturilor și infrastructurii nr. 980/2011 pentru aprobarea Normelor metodologice privind aplicarea prevederilor referitoare la organizarea și efectuarea transporturilor rutiere și a activităților conexe acestora stabilite prin Ordonanța Guvernului nr. 27/2011 privind transpoturile rutiere, cu modificările și completările ulterioare;
· Odinului ministrului transporturilor şi infrastructurii şi ministrului sănătăţii nr. 1.151/1752/2021 pentru aprobarea cadrului general privind examinarea medicală şi psihologică a personalului cu atribuţii în siguranţa transporturilor;
· Ordinului ministrului transporturilor nr. 1.214/2015 pentru aprobarea normelor privind pregătirea şi atestarea profesională a personalului de specialitate din domeniul transporturilor rutiere, cu modificările și completările ulterioare;
· Ordonanței Guvernului nr. 37/2007 privind stabilirea cadrului de aplicare a regulilor privind perioadele de conducere, pauzele și perioadele de odihnă ale conducătorilor auto și utilizarea aparatelor de înregistrare a activității acestora, cu modificările și completările ulterioare;
· Ordonanței de Urgență a Guvernului nr. 195/2002 privind circulația pe  drumurile publice, republicată, cu modificările și completările ulterioare;
· Hotărârii Guvernului nr. 1.391/2006 privind aprobarea Regulamentului de aplicare a Ordonanței de Urgență a Guvernului nr. 195/2002 privind circulația pe drumurile publice, cu modificările și completările ulterioare;
· Ordinului ministrului educaţiei şi cercetării nr. 5.447/2020 privind aprobarea Regulamentului-cadru de organizare şi funcţionare a unităţilor de învăţământ preuniversitar, cu modificările și completările ulterioare;
· Ordinului ministrului educaţiei, cercetării, tineretului şi sportului nr. 3.035/2012 privind aprobarea Metodologiei-cadru de organizare şi desfăşurare a competiţiilor şcolare şi a Regulamentului de organizare a activităţilor cuprinse în calendarul activităţilor educative, şcolare şi extraşcolare, cu modificările și completările ulterioare;
· Hotărârii Consiliului Local Sighișoara nr. 129/30.07.2020 privind darea în administrare a unui bun aparținând domeniului public al municipiului Sighișoara, respectiv microbuzul de transport școlar marca Opel Movano și aprobarea Regulamentului privind modul de utilizare al microbuzului de transport școlar, la nivelul municipiului Sighișoara;
          Văzând prevederile art. 7 din Legea nr. 52/2003 privind transparenţa decizională în administraţia publică, republicată, cu modificările și completările ulterioare;
          Având în vedere Raportul de specialitate al Direcției de Asistență Socială Sighișoara cu nr. 1.563/10.06.2022, înregistrat la Municipiul Sighișoara cu nr. 24.681/28.07.2022, prin care se propune
aprobarea modului de utilizare a microbuzului școlar destinat transportului elevilor, la nivelul municipiului Sighișoara;

Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (1), alin. (2) lit. c) și lit. d), alin. (7) lit. a) și lit. b) și alin. (14), art. 139 alin. (1) și alin. (3) lit. g) și a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

            H O T Ă R Ă Ş T E:
Art. 1. (1) Se aprobă Regulamentul privind modul de utilizare a microbuzului școlar destinat transportului elevilor, la nivelul municipiului Sighișoara, conform anexei nr. 1, care face parte integrantă din prezenta hotărâre. 

(2) Ca o consecință a celor prevăzute la alin. (1), începând cu data adoptării prezentei hotărâri, Regulamentul privind modul de utilizare al microbuzului de transport școlar la nivelul municipiului Sighișoara, aprobat prin art. 4 din Hotărârea Consiliului Local Sighișoara nr. 129/30.07.2020, își încetează aplicabilitatea.
Art. 2. Se aprobă traseele dus - întors ale microbuzului școlar marca Opel Movano, tip 16+1 locuri, aflat în administrarea Direcției de Asistență Socială Sighișoara, în scopul asigurării transportului elevilor între domiciliul acestora și unitatea de învățământ în care desfășoară cursuri școlare, după cum urmează:
· SIGHIȘOARA – localitate componentă RORA

· SIGHIȘOARA – localitate componentă SOROMICLEA

· SIGHIȘOARA – localitate componentă VENCHI
Art. 3. Se aprobă consumul mediu de combustibil la 100 km parcurși, pentru microbuzul școlar marca Opel Movano, tip 16+1 locuri, aflat în administrarea Direcției de Asistență Socială Sighișoara, în cotă de 13,5 litri, în limita consumului maxim lunar de carburant stabilit anual prin hotărâre a Consiliului Local Sighișoara.

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara și Direcția de Asistență Socială Sighișoara.
Art. 5. Prin grija Secretarului General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Directorului executiv al Direcției de Asistență Socială Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

           Stupariu Călin                             
                                                                                                            Contrasemnează pentru legalitate
                                      SECRETARUL GENERAL al municipiului,


                                        Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General; 
  1 ex. Biroul Buget, Contabilitate, Salarizare – Direcția Economică;

  1 ex. Biroul Logistic și Administrativ;

  1 ex. Biroul Juridic;

  2 ex. Direcția de Asistență Socială Sighișoara.
11 ex.

B.A. 

